Diari Oficial de la Generalitat Valenciana


Sumari del DOGV 2965, del 07-04-1997 (1997/6650)

ORDRE de 13 de febrer de 1997, de la Conselleria de Presidència, per la qual s'homologuen els estatuts de la Mancomunitat Circuit Cultural Comarcal de la Marina Alta.
----------------------------------------------------------------------------------------------------------------------------------------------------------------------

### Dades del document

Número de DOGV
:   2965

Data del DOGV
:   07-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6650


Data del document
:   13-02-1997

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 13 de febrer de 1997, de la Conselleria de Presidència, per la qual s'homologuen els estatuts de la Mancomunitat Circuit Cultural Comarcal de la Marina Alta.  
Els plens dels ajuntaments d'Alcalalí, Benissa, Castell de Castells, Dénia, Gata, Murla, Ondara, Orba, Pedreguer, Pego, el Poble Nou de Benitatxell, Sagra, la Vall de Laguar, el Verger i Xàbia van acordar aprovar la creació de la Mancomunitat Circuit Cultural Comarcal de la Marina Alta, i també els estatuts que han de regir-la.  
Tramesos l'expedient tramitat i els estatuts aprovats a aquesta Conselleria, no s'hi adverteix cap infracció de l'ordenament jurídic, ni menyscapte de les competències d'aquesta Comunitat Autònoma, ni interferència en el seu exercici.  
Per tot això, i d'acord amb allò disposat en el Reial Decret 695/1979 de 13 de febrer, de transferències en relació amb el Decret de la Presidència de la Generalitat Valenciana 10/1985, de 21 de juny, i el Decret 9/1996, de 16 de gener,  
ORDENE  
Article únic  
S'homologuen els estatuts de la Mancomunitat Circuit Cultural Comarcal de la Marina Alta, en haver-se acreditat en l'expedient la legalitat de les actuacions.  
València, 13 de febrer de 1997  
El conseller de presidència  
JOSÉ JOAQUIN RIPOLL SERRANO  
ESTATUTS MANCOMUNITAT CIRCUIT CULTURAL   
COMARCAL DE LA MARINA ALTA  
Diposicions generals  
Article 1  
Els municipis d'Alcalalí, Benissa, Castell de Castells, Dénia, Gata, Murla, Ondara, Orba, Pedreguer, Pego, El Poble Nou de Benitatxell, Sagra, La Vall de Laguar, El Verger i Xàbia, d'acord amb l'Ordenament Jurídic vigent acorden constituir-se en Mancomunitat Voluntària de Municipis per a la prestació de serveis culturals que més endavant s'arrepleguen en els presents estatuts.  
Article 2  
La Mancomunitat Cultural es constitueix amb la denominació de Circuit cultural comarcal de La Marina Alta, amb seu pròpia al municipi d'Ondara i tindrà capacitat i personalitat jurídica pròpies per al compliment de les seus finalitats.  
Article 3  
La Mancomunitat que es crea tindrà com a àmbit de les seues competències el territori dels municipis que la composen, podent incorporar-s'hi amb posterioritat d'altres entitats locals interessades en els fins de la Mancomunitat. En aquest cas la incorporació es farà en la forma i condicions establertes en la normativa vigent en l'àmbit de les entitats locals.  
II. Objectius  
Article 4  
Els objectius de la Mancomunitat seran, en relació al seu àmbit territorial els següents:  
a) Promoció i foment de tota manifestació cultural en l'àmbit de les arts plàstiques i visuals, com poden ser, entre altres, l'esculptura, pintura, fotografia, vídeo, cine, grafisme, tapissos, marqueteria i manualitats.  
b) Difusió i coneixement de les arts escèniques i de la música.  
c) Foment de la lectura, mitjançant campanyes d'animació a la lectura, d'àmbit comarcal i d'altres campanyes institucionals.  
d) Els municipis de la Mancomunitat tindran a l'abast qualsevol manifestació cultural que puga ser oferida o gestionada per la Mancomunitat.  
e) Dirigir-se als organismes públics, institucions, entitats, fundacions, associacions o qualsevol altre col·lectiu en demanda d'ajuda econòmica, prestació de bens culturals, siga de manera temporal o indefinida. Inclusió dels municipis mancomunats en circuits programats per a l'administració i qualsevol altra acció que redunde en benefici de la mancomunitat.  
f) Recabar la informació necessària i puntual de totes aquelles oportunitats que puguen ser aprofitades per la població, fonamentalment la més jove, per accedir a beques, subvencions, plans d'estudi, vacances i viatges de caràcter cultural i social, etc...  
g) Potenciar els grups locals, per a la qual cosa els Municipis de la Mancomunitat constituiran una plataforma de difusió dels grups del seu àmbit territorial, negociant-se amb altres Circuits Comarcals per a ampliar el seu àmbit d'actuació i difusió.  
h) D'altres accions que completen les ja relacionades.  
III. Govern i administracio  
Article 5  
El Govern i Administració de la Mancomunitat correspon a:  
a) El ple de la Mancomunitat.  
b) La Presidència.   
IV. Del ple  
Article 6  
a) El ple de la Mancomunitat estarà integrat per un representant de cada una de les Entitats Mancomunades.  
b) Els representats dels respectius municipis seran elegits pels Plens dels seus Ajuntaments amb el vot favorable de la majoria absoluta. El seu manament coincidirà temporalment amb la seua representació com a Regidor en la corresponent legislatura.  
Article 7  
El ple de la Mancomunitat té les següents atribucions i competències:  
a) Organització de la Mancomunitat.  
b) Aprovació i modificació de les ordenances de la Mancomunitat i dels Estatuts.  
c) Aprovació i modificació dels pressupostos i disposició de la despesa general dintre dels límits establerts.  
d) Aprovació de Plans, Projectes i Programes de caràcter mancomunitari.  
e) Qualsevol altra acció, d'acord amb la legislació vigent.  
f) Designar i cessar a la Presidència i Vicepresidència.  
g) Designar al Secretari.  
V. De la presidencia  
Article 8   
La Presidenta/dent de la Mancomunitat la presideix i ostenta les següents atribucions:  
a) Representar a la Mancomunitat i presidir els actes públics.  
b) Dirigir el govern i administració mancomunats.  
c) Convocar i presidir les sessions del ple i en el seu cas, de qualsevol altre òrgan.  
d) Dirigir i impulsar quantes accions calguen, tot recabant els assessoraments tècnics pertinents de persones qualificades en el mon de les Arts i Cultura en general.  
e) Subscriure els compromisos que puguen contraure's.  
f) Estimular i propiciar la creació de les distintes Comissions que calguen per a obtenir els millors resultats en les distintes àrees de la Cultura.  
g) Proposar i proporcionar qualsevol altra alternativa que benefície al conjunt de la Mancomunitat.  
VI. Recursos economics  
Article 9  
Els recursos econòmics de la Mancomunitat procediran de:  
a) Quotes dels Ajuntaments mancomunats. Els Ajuntaments faran les aportacions periòdiques que s'acorde en el ple de la Mancomunitat.  
b) Subvencions d'Institucions Públiques. La Mancomunitat es presentarà a quantes subvencions i convocatòries institucionals puga acollir-se: Diputació, Generalitat, Ministeri i altres d'ambit europeu.  
c) Aportacions d'Institucions Privades. Es podran fer convenis amb Institucions Privades per a la pròpia financiació, C.A.M., institucions bancàries, altres empreses privades.  
d) Preu Públic d'entrada als espectacles, sempre que així estiga considerat.  
VII. Termini de vigencia. Modificacio i dissolucio  
Article 10  
La Mancomunitat es constitueix amb duració indefinida, atés el caràcter permanent dels seus fins.  
Article 11  
Qualsevol modificació dels Estatuts de la Mancomunitat haurà d'acordar-se amb les mateixes formalitats establertes per a la seua aprovació.  
Article 12  
La Mancomunitat podrà disoldre's:  
a) Per acord dels Ajuntaments que l'integren, adoptat amb els mateixos requesits que els de la Constitució.  
b) Per portar-se a cap la prestació dels serveis objecte d'aquesta per l'Estat, Comunitat Autònoma, Diputació Provincial o per absorció de les competències municipals respectives.  
Article 13  
Al disoldre's la Mancomunitat, revertiran als Ajuntaments, els bens d'aquella, en proporció a les respectives aportacions.